Diari Oficial de la Generalitat Valenciana


Sumari del DOGV 6495, del 05-04-2011 (2011/3863)

ORDE 10/2011, de 24 de març, de la Conselleria d'Agricultura, Pesca i Alimentació, per la qual s'apliquen els barems d'indemnització per sacrifici obligatori d'animals sospitosos, malalts o amb risc de ser afectats com a mesura provisional, com a mesura emparada en la declaració oficial d'una malaltia, o formant part de les campanyes de control o eradicació de malalties a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/03/24/10/dof/vci/html**

### Dades del document

Número de DOGV
:   6495

Data del DOGV
:   05-04-2011

Secció del DOGV
:   I. DISPOSICIONS GENERALS

Número del document
:   2011/3863


Data del document
:   24-03-2011

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * sacrifici d'animals
    * prima per sacrifici voluntari de caps de bestiar
    * malaltia animal
    * legislació

ORDE 10/2011, de 24 de març, de la Conselleria d'Agricultura, Pesca i Alimentació, per la qual s'apliquen els barems d'indemnització per sacrifici obligatori d'animals sospitosos, malalts o amb risc de ser afectats com a mesura provisional, com a mesura emparada en la declaració oficial d'una malaltia, o formant part de les campanyes de control o eradicació de malalties a la Comunitat Valenciana. [2011/3863]  
Preàmbul  
  
En l'article 17.1 de la Llei 8/2003, de 24 d'abril, de Sanitat Animal, es disposa que, en cas de sospita d'una malaltia de caràcter epizoòtic, que per la seua especial virulència, extrema gravetat o ràpida difusió implique un perill potencial de contagi per a la població animal, inclosa la domèstica o salvatge, o un risc per a la salut pública o per al medi ambient, o de qualsevol procés patològic que, fins i tot, sense tindre les característiques esmentades, ocasione la sospita de ser una malaltia de les incloses en les llistes de malalties de declaració obligatòria, l'autoritat competent podrà adoptar, com a mesura cautelar, el sacrifici obligatori dels animals malalts i sospitosos. De manera coherent amb l'anterior, en l'article 18 es preveu que, després de la confirmació definitiva de l'existència de la malaltia per la comunitat autònoma, s'actuarà de la manera que s'establix en cada cas. Així mateix, en l'article 21 es disposa que el sacrifici obligatori dels animals donarà lloc a la indemnització corresponent per l'autoritat competent, segons dels barems aprovats, i que el propietari dels animals, per a tindre dret a la indemnització, ha d'haver complit la normativa de sanitat animal aplicable en cada cas.  
  
Així mateix en l'article 128 de la Llei 6/2003, de 4 de març, de Ramaderia de la Comunitat Valenciana, es disposa que el sacrifici obligatori d'animals sospitosos, malalts o amb risc de ser afectats com a mesura provisional, com a mesura emparada en la declaració oficial d'una malaltia o formant part de les campanyes de control o eradicació de malalties i, si s'escau, el cas la destrucció obligatòria dels mitjans de producció, donaran lloc a la corresponent indemnització, d'acord amb els barems i les condicions que s'establisquen reglamentàriament després de la instrucció del corresponent procediment i amb audiència prèvia a l'interessat, si s'escau.  
Els barems d'indemnització per sacrifici obligatori d'animals sospitosos, malalts o amb risc de ser afectats com a mesura provisional, com a mesura emparada en la declaració oficial d'una malaltia o formant part de les campanyes de control o eradicació de malalties estan recollits en les normes següents:  
- Reial Decret 1328/2000, de 7 de juliol, pel qual s'establixen els barems d'indemnització per sacrifici obligatori dels animals objecte de programes nacionals d'eradicació de malalties (BOE número 163, de 4 juliol de 2000).  
- Reial Decret 1473/2005, de 9 de desembre, pel qual es modifiquen els annexos del Reial Decret 1328/2000, de 7 de juliol, pel qual s'establixen els barems d'indemnització per sacrifici obligatori dels animals objecte de programes nacionals d'eradicació de malalties (BOE número 311, de 29 de desembre de 2005).   
- Orde de 12 de maig de 1994, del Ministeri d'Agricultura, Pesca i Alimentació, per la qual s'actualitzen els barems d'indemnització de sacrifici d'animals afectats de pesta porcina africana i pesta porcina clàssica que corresponen als porcins que pertanyen al tronc ibèric i els seus encreuaments, per la qual s'actualitzen els barems d'indemnització de sacrifici d'animals afectats de pesta porcina africana i pesta porcina clàssica que corresponen als porcins que pertanyen al tronc ibèric i els seus encreuaments.  
- Orde APA/1095/2006, d'11 d'abril, per la qual es modifica el Reial Decret 1071/2002, de 18 d'octubre, pel qual s'establixen les mesures mínimes de lluita contra la pesta porcina clàssica, pel que fa al barem d'indemnització.  
- Orde de 15 de desembre de 2000, del Ministeri d'Agricultura, Pesca i Alimentació, per la qual s'establixen els barems d'indemnització per sacrifici obligatori d'animals afectats de llengua blava (BOE núm. 301, de 16 de desembre de 2000).  
- Orde APA/1438/2005, de 17 de maig, per la qual es modifica l'Orde de 15 de desembre de 2000, per la qual s'establixen els barems d'indemnització per sacrifici obligatori dels animals afectats de llengua blava (BOE núm. 122, de 23 de maig de 2005).  
- Reial Decret 823/2010, de 25 de juny, pel qual s'establixen els barems d'indemnització per sacrifici obligatori dels animals objecte dels programes nacionals de control de Salmonella en bandades d'aus reproductores i ponedores del gènere Gallus gallus i de bandades de titots de reproductors.  
Per tot això, a proposta de la directora general de Producció Agrària,  
  
ORDENE  
  
Article primer. Objecte de la indemnització  
El sacrifici obligatori d'animals sospitosos, malalts o amb risc de ser afectats com a mesura provisional, com a mesura emparada en la declaració oficial d'una malaltia o formant part de les campanyes de control o eradicació de malalties.  
  
Article segon. Procediment de concessió de les indemnitzacions  
D'acord amb allò que es disposa en l'article 22.2. b de la Llei 38/2003, de 17 de novembre, General de Subvencions, atés el caràcter singular de les ajudes regulades en esta orde, i les raons concurrents d'interés públic, s'establix la indemnització per sacrifici obligatori d'animals sospitosos, malalts o amb risc de ser afectats com a mesura provisional, com a mesura emparada en la declaració oficial d'una malaltia o formant part de les campanyes de control o eradicació de malalties en règim de concessió directa.  
  
Article tercer. Beneficiaris  
Els titulars d'explotacions ramaderes correctament inscrites en el Registre d'Explotacions Ramaderes de la Comunitat Valenciana, els animals del qual hagen sigut objecte de sacrifici obligatori.  
  
Article quart. Sol·licituds  
Les sol·licituds es formalitzaran en instància degudament emplenada, dirigida a la consellera d'Agricultura, Pesca i Alimentació.  
Les esmentades instàncies es poden presentar en qualsevol de les oficines de la Conselleria d'Agricultura, Pesca i Alimentació, al marge de la possibilitat que es presenten en els llocs i pels mitjans previstos en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de tres mesos des del sacrifici dels animals.  
A les sol·licituds s'ha d'adjuntar de la documentació següent:  
- Imprés d'alta de manteniment de tercers de la Generalitat Valenciana amb el certificat de l'entitat bancària de la titularitat del compte en què s'han d'efectuar els pagaments, en el cas d'altes, baixes o modificacions de les dades que es troben en poder del Sistema d'Informació Comptable de la Generalitat.  
La presentació de la sol·licitud per part del beneficiari comportarà l'autorització a l'òrgan gestor per a demanar els certificats d'estar al corrent en les obligacions fiscals (Agència Tributària i Generalitat Valenciana), i davant de la Seguretat Social.  
Els impresos normalitzats per a emplenar els diferents tràmits descrits anteriorment es poden trobar en els llocs de tramitació, centres PROP de la Generalitat o en la seua pàgina web ().  
  
Article quint. Causes de pèrdua de la indemnització  
No es tindrà dret a indemnització en els casos següents:  
a) Quan no s'haja comunicat amb la major brevetat possible la sospita de l'existència de la malaltia en l'explotació o quan qualsevol altra conducta, per acció o omissió, haguera contribuït a la difusió de la malaltia.  
b) Per l'incompliment de les mesures sanitàries provisionals o definitives legalment imposades per al control de les malalties.  
c) Quan en l'explotació es troben animals la identificació, origen i situació sanitària dels quals no estiguen acreditats amb la documentació corresponent, llevat que s'acredite causa justa.  
d) Quan es comprove una manipulació que tinga com a objecte alterar la fiabilitat dels resultats de les proves diagnòstiques practicades.  
e) Quan el sacrifici no es realitze en els terminis i les condicions.  
f) Quan es tracte d'animals de companyia, llevat que siguen objecte d'activitat econòmica de cria i reproducció en el marc d'una explotació ramadera.  
g) I totes aquelles que determine la legislació vigent.  
  
Article sext. Tramitació, resolució i pagament de les indemnitzacions  
La instrucció del procediment de concessió de la indemnització correspon a la Secció de Producció i Sanitat Animal de la Direcció Territorial de la Conselleria d'Agricultura, Pesca i Alimentació d'on es trobe ubicada l'explotació, que realitzarà d'ofici totes les actuacions que estime necessàries per a la determinació, el coneixement i la comprovació de les dades en virtut de les quals s'haja de formular la proposta de reconeixement de dret i atorgament d'indemnització.   
A la vista de la documentació aportada i de la proposta de reconeixement de dret i atorgament d'indemnització del cap de secció de la Direcció Territorial de la Conselleria d'Agricultura, Pesca i Alimentació, la consellera d'Agricultura, Pesca i Alimentació resoldrà la concessió i l'autorització d'estes indemnitzacions d'acord amb l'import previst en la legislació vigent. La resolució inclourà la concessió o denegació expressa de la indemnització, de què estaran exclosos tots els impostos.  
  
El termini màxim per a resoldre el reconeixement de dret i atorgament d'indemnització no podrà excedir de tres mesos des de la data en què la sol·licitud haja tingut entrada en el Registre de l'òrgan competent per a la seua tramitació, la falta de resolució en el termini de tres mesos tindrà efecte desestimatori.  
  
Article sèptim. Compatibilitat i quantia de les indemnitzacions  
Els beneficiaris de les indemnitzacions previstes en esta resolució no podran rebre ajudes que s'acullen a una altra normativa nacional o comunitària que tinguen els mateixos objectius que esta orde.  
Les quanties de les indemnitzacions seran les que s'establixen en:  
- Reial Decret 1328/2000, de 7 de juliol, pel qual s'establixen els barems d'indemnització per sacrifici obligatori dels animals objecte de programes nacionals d'eradicació de malalties (BOE núm. 163, de 4 juliol de 2000).  
- Reial Decret 1473/2005, de 9 de desembre, pel qual es modifiquen els annexos del Reial Decret 1328/2000, de 7 de juliol, pel qual s'establixen els barems d'indemnització per sacrifici obligatori dels animals objecte de programes nacionals d'eradicació de malalties (BOE núm. 311, de 29 de desembre de 2005).   
- Orde de 12 de maig de 1994, per la qual s'actualitzen els barems d'indemnització de sacrifici d'animals afectats de pesta porcina africana i pesta porcina clàssica que corresponen als porcins que pertanyen al tronc ibèric i els seus encreuaments.  
- Orde APA/1095/2006, d'11 d'abril, per la qual es modifica el Reial Decret 1071/2002, de 18 d'octubre, pel qual s'establixen les mesures mínimes de lluita contra la pesta porcina clàssica, pel que fa al barem d'indemnització.  
- Orde de 15 de desembre de 2000, del Ministeri d'Agricultura, Pesca i Alimentació, per la qual s'establixen els barems d'indemnització per sacrifici obligatori d'animals afectats de llengua blava (BOE núm. 301, de 16 de desembre de 2000).  
- Orde APA/1438/2005, de 17 de maig, per la qual es modifica l'Orde de 15 de desembre de 2000, per la qual s'establixen els barems d'indemnització per sacrifici obligatori dels animals afectats de llengua blava (BOE núm. 122, de 23 de maig de 2005).  
- Reial Decret 823/2010, de 25 de juny, per la qual s'establixen els barems d'indemnització per sacrifici obligatori dels animals objecte dels programes nacionals de control de Salmonella en bandades d'aus reproductores i ponedores del gènere Gallus gallus i de bandades de titots de reproductors.  
I totes aquelles que s'establisquen, en tot moment, per la legislació vigent en matèria d'indemnització per sacrifici.  
  
Article octau. Reintegrament de quantitats indegudament percebudes  
Segons s'establix en l'article 37.1 de la Llei 38/2003, General de Subvencions, serà procedent el reintegrament de les quantitats percebudes i l'exigència de l'interés de demora des del moment del pagament de l'ajuda en els casos allí contemplats.  
El procediment de reintegrament de les quantitats percebudes es regirà per allò que s'establix en el títol II de la Llei 38/2003, de 17 de novembre, General de Subvencions, i en les disposicions generals sobre procediments administratius que conté el títol VI de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
  
Article nové. Revisió  
Tota alteració de les condicions tingudes en compte per a la concessió de la indemnització podrà donar lloc a la modificació de la resolució concessiva.  
  
Apartat deu. Normativa aplicable  
En tots els apartats relatius a esta orde d'aplicació de barems d'indemnització, i quan hi haja dubtes d'interpretació respecte d'això, serà aplicable la Llei 38/2003, de 17 de novembre, General de Subvencions, i el Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.  
  
  
DISPOSICIONS ADDICIONALS  
  
Única  
Les indemnitzacions d'esta orde es concediran, en l'exercici 2011, a càrrec de la línia T 0178 000, capítol 7, del programa 714.80, Desenvolupament i Millora de la Ramaderia, amb un import màxim, per a l'any 2011, de 520.000 euros.  
  
DISPOSICIÓ DEROGATÒRIA  
  
Única  
Queden derogats els articles primer, segon, sext, sèptim, octau, nové, deu, onze, dotze, tretze, catorze, setze i els annexos I i II de l'Orde de 31 de juliol de 1990, de la Conselleria d'Agricultura i Pesca, per la qual s'establixen normes d'actuació en programes de sanejament ramader de la Comunitat Valenciana.   
  
Així mateix, queden derogades totes les disposicions que del mateix rang o d'un rang inferior s'oposen a allò que es disposa a la present orde.  
  
DISPOSICIONS FINALS  
  
Primera  
Es delega en la direcció general competent en matèria de sanitat animal la concessió i denegació de les indemnitzacions previstes en esta orde.  
  
Segona  
Es faculta la direcció general competent en matèria de sanitat animal per a dictar els actes, les resolucions i les instruccions que siguen necessaris per a l'aplicació d'esta orde.  
Esta norma entrarà en vigor l'endemà de la publicació en el Diari Oficial de la Comunitat Valenciana.  
  
València, 24 de març de 2011  
  
La consellera d'Agricultura, Pesca i Alimentació,  
MARITINA HERNÁNDEZ MIÑANA


Còpia Permalink ELI